ఆటోమొబైల్‌ విక్రయాలు జూమ్‌!
మారుతి,హోండా,అశోక్‌లేల్యాండ్‌ అమ్మకాలు భేష్‌
న్యూఢిల్లీ,: దేశంలోని చిన్నకార్ల తయారీ దిగ్గజం మారుతిసుజుకి ఇండియా ఫిబ్రవరినెలలో 1,20,599 యూనిట్లను విక్రయించింది. గత ఏడాది ఫిబ్రవరినెల లో 1,08,115 యూనిట్లతోపోలిస్తే 11.5శాతం వృద్ధి ని సాధించింది. స్విఫ్ట్‌, ఎలీరియో, బాలెనో, డిజైర్‌ వంటివి మంచి విక్రయాలు జరిగినట్లు కంపెనీ అం చనా. కంపెనీ కొత్తగాప్రవేశపెట్టిన ఇగ్నిస్‌కు కూడా మంచి బుకింగ్స్‌ ఆఫర్లు వచ్చాయి. మారుతిసుజుకి మిడ్‌సైజ్‌ సెడాన్‌; సియాజ్‌ 14శాతం వృద్ధిని సాధించి 5886 యూనిట్లు విక్రయించింది. యుటిలిటీ వాహనాల విభాగంలో ఎర్టిగా, ఎస్‌క్రాస్‌,విటారా బ్రెజ్జా వంటివి రెండంకెల వృద్ధిలో ఉన్నాయి. గత ఏడాది ఇదేనెలలో 8484 యూనిట్లు విక్రయిస్తే ఈ సారి 17,863యూనిట్లు విక్రయించింది. ఇక మినీ సెగ్మెంట్‌ ఆల్టో, వ్యాగన్‌ ఆర్‌ వంటివి క్షీణించాయి. ఏడు శాతం తగ్గి 33,079యూనిట్లు, గతఏడాది ఫిబ్రవరిలో 35,495యూనిట్లు విక్రయిం చింది. కపంఎనీ సూపర్‌క్యారీ తేలికపాటి వాణిజ్యవాహనం పరంగా 136 యూనిట్లు విక్రయించినట్లు ప్రకటించింది.